jkorsvik/nowiki_second_scrape_merged huggingface dataset:
Christopher Belcher

Christopher Belcher (født 19. januar 1994 i Sayville, New York) er en friidrettsutøver fra USA som konkurrerer i sprintløp. Hans fremste internasjonale meritt er 13.-plass på 100 meter under VM i friidrett 2017.
Han gikk ved Sayville High School, der han ble delstatsmester på 55 meter, og var rangert som nummer 8 i USA. Han vant også 55 meter under Millrose Games i New York i 2013, med ny mesterskapsrekord.


== Idrettskarriere ==


=== 2014 ===
Belcher deltok i NJCAA-mesterskapet i friidrett 2014 (National Junior College Athletic Association), og kom der på fjerdeplass på 100 meter, bak Odean Skeen og Andre De Grasse.


=== 2015 ===
I NJCAA-mesterskapet i friidrett 2015 innendørs kom han på femteplass på 60 meter og sjetteplass på 200 meter. 


=== 2016 ===
Han rykket opp til NCAA Division I på North Carolina Agricultural and Technical State University. Dette er øverste friidrettsdivisjon innen collegesystemet i USA. I det regionale collegemesterskapet Mid-Eastern Athletic Conference (MEAC) vant han 100 og 200 meter, og fikk også gull på 4 x 100 meter stafett, med ny mesterskapsrekord i alle disse tre øvelsene. Han deltok også i NCAA-mesterskapet i friidrett, men nådde ikke finalen. 


=== 2017 ===
Under MEAC-mesterskapet i friidrett 2017 forsvarte han seirene sine fra 2017, på 100 og 200 meter. På 100 meter forbedret han sin egen mesterskapsrekord til 10,04, og North Carolina A&T vant også 4 x 100 meter stafett med ny mesterskapsrekord på 39,44.I semifinalen under NCAA-mesterskapet i friidrett 2017 brøt han for første gang 10-sekundersgrensen på 100 meter, da han løp på 9,93 sekunder med 1,6 m/s medvind. Han løp under 10 sekunder også under 2017 Aggie Invitational i april, men dette var med 3,5 m/s medvind, så denne tiden er ikke offisiell. Under dette NCAA-mesterskapet kom han på tredjeplass på 100 meter og femteplass på 200 meter, samt at han var med å løpe inn til tredjeplass på 4 x 100 meter stafett. 
Belcher kvalifiserte seg til USA-mesterskapet i friidrett 2017, og semifinalen på 100 meter der var hans siste løp som amatør. Han signerte med Nike, og i finalen på 100 meter løp han på 10,06 og fikk bronse bak Justin Gatlin (9,95) og Christian Coleman (9,98). Han kvalifiserte seg med dette til VM i friidrett 2017 i London, der han ble slått ut i semifinalen med 13. beste tid.


=== 2019 ===
Belcher deltok på 100 meter under VM i friidrett 2019 der han ble slått ut i forsøksheat.


== Referanser ==


== Eksterne lenker ==
(en) Christopher Belcher – World Athletics 
(en) Christopher Belcher – Diamond League 
(en) Christopher Belcher – Track and Field Statistics 
(en) Profil hos All-Athletics Arkivert 4. september 2017 hos Wayback Machine.
(en) Profil hos TFRRS
(en) Profil hos Athletic.net
Roxanne (film)

Roxanne er en amerikansk romantisk komedie fra 1987, regissert av Fred Schepisi. Steve Martin og Daryl Hannah spiller hovedrollene. Filmen er en moderne gjenfortelling av Edmond Rostands verseskuespill Cyrano de Bergerac fra 1897. Columbia Pictures distribuerte filmen, og Martin skrev manuset.
Filmen fikk god kritikk. Per Haddal fra Aftenposten kalte filmen «fyndig, vittig og ganske varm» og skrev: «Roxanne er lytekomikk uten særlige lyter, karakterkomedie med usedvanlig mye karakter til å stamme fra en så publikumsfriende komiker.» Martin ble nominert til en Golden Globe for beste mannlige hovedrolle for sin rolleskildring. Det amerikanske filminstituttet (AFI) har kåret Roxanne til tidenes 72. beste kjærlighetsfilm fra USA.


== Handling ==
Brannsjefen C.D. Bales (Steve Martin) forelsker seg i den vakre astronomen Roxanne (Daryl Hannah), men brannsjefens enorme nese kommer hele tiden i veien for kjærligheten. Roxanne er på sin side betatt av den kjekke, men ikke spesielt kloke, brannmannen Chris (Rick Rossovich). Til tross for sine sårede følelser tilbyr Bales å hjelpe Chris til å skrive et kjærlighetsbrev til Roxanne. Forviklingene hoper seg opp, og etter hvert begynner Roxanne å skjønne hva som foregår.


== Medvirkende ==
Steve Martin som Charlie Bales («C.D.»)
Daryl Hannah som Roxanne Kowalski
Rick Rossovich som Chris McConnell
Shelley Duvall som Dixie
John Kapelos som Chuck
Fred Willard som Mayor Deebs
Max Alexander som Dean
Michael J. Pollard som Andy
Steve Mittleman som Ralston
Damon Wayans som Jerry
Matt Lattanzi som Trent
Ritch Shydner og Kevin Nealon som to fulle menn
Brian George som Dr. Dave Schepsi
Maureen Murphy som Cindy
Heidi Sorenson som Trudy
Thom Curley som Jim
Shandra Beri som Sandy
Jean Sincere som Nina


== Referanser ==


== Eksterne lenker ==
(en) Roxanne på Internet Movie Database 
Roxanne (film) hos Filmweb
(no) Roxanne hos Filmfront 
(sv) Roxanne i Svensk Filmdatabas 
(da) Roxanne i Danmark Nationale Filminstitut 
(fr) Roxanne på Allociné 
(en) Roxanne på AllMovie 
(en) Roxanne på Rotten Tomatoes 
(en) Roxanne på Box Office Mojo
Bondalselva

Bondalselva er et vassdrag i Ørsta kommune. Hovedelven renner gjennom Bondalen til Sæbø ved Hjørundfjorden. Elven drenerer deler av Sunnmørsalpene. Den får tilførsel fra sideelven Årseteelva fra høyre. Vannskillet mot Ørstaelva går i dalbunnen ved Bondalseidet, sidelven fra vannskillet til samløpet med hovedelven kalles Videtjørnelva. Elven grenser også til Standalelva.Laks og sjøørret går 14 km opp i elva. Elven renner rolig gjennom dalen og er kjent som godt egnet for fluefiske. Den har blitt regnet som den beste fiskeelven i Møre og Romsdal og som en av landets beste fiskeelver. Sammen med Ørstaelva ble den foreslått fredet som nasjonalt laksevassdrag. I Rognstøylsvatnet er det påvist mysider. Elven ble vernet mot vannkraftutbygging i verneplan I.


== Referanser ==
Bighorn Mountains

Bighorn Mountains er en fjellkjede i det nordlige Wyoming og det sørlige Montana i USA, en østlig utløper av Rocky Mountains.
Bighorn Mountains strekker seg i omtrent i nord-sørlig retning i en 230 kilometer lang bue. Høyeste topp er Cloud Peak, 4 013 meter over havet.


== Bruk og infrastruktur ==

Opprinnelig var fjellene i terrirorier benyttet av indianerstammene absarokee og østlige shoshoner. Arapahoer og cheyenner var også bved leilighet ui fjellene. Big Horn Medicine Wheel, et National Historic Landmark nordvest i fjellene, dateres til mellom år 1400 og 1700. Det betraktes også innen moderne indianerkulturer på Great Plains som et hellig sted.Den første hvite mann i fjellene skal ha vært Louis-Joseph Gaultier de Varennes, sønn av Pierre Gaultier de Varennes, sieur de La Vérendrye, som var på oppdagelsesferd på oppdrag av faren. Han reiste fra det som i dag er Cabnada og var i årene 1742–43 rundt omkring i Wyoming for å lete etter en vei til Stillehavet. Nærmere undersøkt ble regionen først omkring år 1807 av John Colter, som i 1804–06 hadde deltatt på Lewis-og-Clark-ekspedisjonen og på hjemvei østover forlot de andre ekspedisjonsdeltakerne for å foreta sine egne oppdagelser. Fra 1897 brukte Butch Cassidy og hans bande, The Wild Bunch, det såkalte Hole in the Wall sørøst i fjellene som skjulested.
Fjellene er ikke særlig berørt av utbygging. I sør skjærer US-Highway US 16 gjennom fjellene og knytter an til High Park skiområde. I nord løper US 14 gjennom Bighorn Mountains og deler seg i US 14 og US 14 Alt. Alle veier gjennom fjellene er markerte som National Scenic Byways.I Bighorn Mountains utspiller handlingen i filmen Brokeback Mountain seg, men filmen er for det meste innspilt i den kanadiske provins Alberta.


== Litteratur ==
Svensk uppslagsbok, andra upplagan 1947
Shoshone River

Shoshone River er en 160 km (100 miles) lang elv i nordlige Wyoming i USA. Dens kilder utspringer i Absaroka Range i Shoshone National Forest. Nær Lovell i Wyoming munner den ut i Bighorn River, sør i et oppdemmet vannreservoar, Bighorn Lake. 
Shoshone River passerer byene Cody, Powell, Byron og Lovell. I nærheten av Cody flyter den gjennom et vulkansk aktivt område med fumaroler ved navn Colter's Hell. Dette bidro til at elven på eldre kart over Wyoming het Stinking Water River. Det nåværende navn ble innarbeidet senerr på 1800-tallet på er fra 1901 og ble vedtatt etter ønske fra almenheten. Den er altså oppksalt etter indianerstammen shoshonene. Elven har i sin tur gitt navn til bergarten shoshonitt; navngiver var den amerikanske geologen og mineralogen Joseph Paxson Iddings i 1895.Vest for Cody kommer elven inn i Shoshone Canyon der den oppdemmes i Buffalo Bill Dam som ble bygd som del av Shoshone Project. Dette var ett av de første vannoppdemningsprosjekter i hele landet. Flere varme kilder langs det gamle elveløpet gikk tapt i den kunstige innsjøen. I Buffalo-Bill-sjøen møtes Shoshones to kildeelver: North Fork, som renner ned en lang canyon fra Absaroka Range, nær østre inngang til Yellowstone nasjonalpark, og South Fork Shoshone River, som utspringer fra sør i Absaroka-fjellene.


== Se også ==
Mummy Cave


== Referanser ==
Kabongo Mulumba

Benetsh Kabongo Mulumba (født 15. mars 1985) er en kongolesisk friidrettsutøver som konkurrerer i sprintløp.


== Idrettskarriere ==
Mulumba deltok i Afrikamesterskapet i friidrett 2010 i Kenya. Han løp der 200 meter, og løp på 23,22 i forsøksheatet, som var 48. beste tid. Han nådde dermed ikke finalen. 
Han representerte Den demokratiske republikken Kongo under VM i friidrett 2017 i London, som landets eneste deltaker, der han deltok på 200 meter. Han fikk 46. beste tid i forsøksheatet, og nådde ikke semifinalen.


== Referanser ==


== Eksterne lenker ==
(en) Kabongo Mulumba – World Athletics 
(en) Profil hos All-Athletics Arkivert 5. september 2017 hos Wayback Machine.
Den demokratiske republikken Kongo under VM i friidrett 2013

Den demokratiske republikken Kongo deltok med én utøver under VM i friidrett 2013 (utendørs) fra 10. til 18. august 2013 i Moskva i Russland.


== Resultater ==


=== Menn ===
Bane- og landeveisøvelser


== Eksterne lenker ==
IAAF - 14th IAAF World Championships - Democratic Republic of Congo
Absaroka Range

Absaroka Range er et 240 km langt og opptil 80 km bredt fjellparti i Rocky Mountains. Det ligger i de amerikanske delstatene Wyoming og Montana og utgjør østgrense for Yellowstone Nasjonalpark. Det høyeste punkt er den 4008 meter høye Francs Peak.
Mesteparten av fjellpartiet er i vernede områder; ved siden av Yellowstone Nasjonalpark er det Absaroka-Beartooth Wilderness, North Absaroka Wilderness,  Teton Wilderness og Washakie Wilderness.
I istidene var det isbreer ut fra Absaroka Range, og over det hele Yellowstone på det is. Isbreene satte et tydelig preg på naturformasjonene på Yellowstone-platået og den i sør tilgrensende dalen Jackson Hole.Fjellene er oppkalt etter absarokeeindianerne.


== Litteratur ==
Alf Alderson, Cameron Wilson, Christian Williams: The Rocky Mountains. Rough Guides 2002, ISBN 9781858288543


== Referanser ==


== Eksterne lenker ==
(en) Absaroka Range – kategori av bilder, video eller lyd på Commons 
Absaroka Range i summitpost.org
Geirangerelva

Geirangerelva (også omtalt som Geirangelva) er et vassdrag i Geiranger i Stranda kommune. Elven munner ut i Geirangerfjorden ved Maråk (Geiranger sentrum).Vesteråselva som kommer til fra høyre ble vernet i 1986 i verneplan III. Vassdraget ble vernet av Stortinget i 1993, Verneplan IV. Vernet var delvis begrunnet med elvens verdig i for besøkende turister. Blant annet beskrives Flydalsjuvet og Storsæterfossen å ha nasjonal verdi. Grindalselva/Grinddalsfossen (også kalt Holeelva) kommer til fra høyre. Hovedstrengen kommer fra Djupdalen med flere innsjøer og tjern (Bjørnstigvatna og Dyregravvatna) der fjerneste kilde er ved Dyregrava omkring 11 km fra munningen ved fjorden. Avstanden fra høyfjell til fjord er kort og det er stort naturmangfold på lite område. Det er et lite kraftverk og gamle kverner nederst i elveløpet.Nedbørfeltet omfatter alpine fjell med isbreer og innsjøer, og størstedelen ligger i høyfjellet. Vannet er svært klart med få arter. Indre Sunnmøre er kjennetegnet ved dype fjorder og daler som skjærer seg inn i alpine fjell. Geirangerdalen er bratt med flere markerte trappetrinn i lengdeprofilen. Hovedelven og sideelvene har skåret seg dypt ned i grunnen og vann går derfor i mange fosser og stryk, blant annet i Flydalsjuvet og Storsæterfossen. Klimaet i nedbørfeltet er svakt oseanisk med årsnedbør på 1000-1500 mm i lavlandet og 1500-2000 i høyden. Elven er kanalisert gjennom jordbruksområdene i Flydal og Opplendskedal, og forbygd gjennom bebyggelsen i sentrum. 

Geirangerveien går langs elven.

Vannskillet mellom Glommavassdraget (Otta og Geirangerelva går blant annet på Dalsnibba og enden av Djupvatnet. Nedbørfeltet grenser også til Tafjordvassdraget, Strynevassdraget og Bygdaelva.


== Referanser ==
Kråkeindianere

Kråkeindianere, på engelsk crow, på sitt eget språk apsáalooke som betyr omtrent den stornebbede fuglens folk, er en siouxtalende nordamerikansk indianerstamme.


== Opprinnelse ==
Kråkeindianerne oppstod ved et utbrudd fra hidatsastammen på 1500-tallet eller tidligere. Kråkeindianernes eldste kjente bosettingsområdeern lå i Minnesota og Wisconsin i USA og i Manitobaregionen i Canada. Da de første hvite påtraf stammen omkring år 1740 hadde den, etter å ha tilegnet seg bruk av  hesten, forflyttet seg vestover til det sørlige Montana og nordlige Wyoming.


== Ressursutnyttelse ==
Kråkeindianerne regnes vanligvis i litteraturen till kategorien prærieindianere, fremst på grunn av at hesten inntar en dominerende rolle i deres kultur, mens boffelns betydning er mindre enn for øvrige stammer som regnes til denne kategori. En stor del av kråkeindianerne levde i fjellstrakter og bedrev seg blant annet kommersiell jakt på pelsdyr for å kunna bytte til seg de matvarer de behøvde fra sine lavlandsstammefrender ved Yellowstonefloden og senere også av de hvite, som de kalte guløyne.


== Matriarkale strukturer ==
Kråkeindianernes samfubn hadde vissa trakk av matriarkat, for eksempel flyttet mannen inn hos hustrunes familie når ekteskap ble inngått. Kråkeindianernes slektskapssystem er særegent på mange vis og har derfor tiltrukket seg stor interesse fra den sosialantropologiske forskningen. En av kråkeindianernes senere høvdinger som engasjerte seg i akademisk forskning i sosialantropologi skal spøkefullt ha sagt at «de hvite studentene på mitt kurs vet mer om min slekt enn jeg selv».


== Vennskap med USA ==
Kråkeindianerne lytes for det meste å opprettholde vennskapelige forbindelser med USAs regjering under de store indiankrigenene og følgelig ble de den stamme som forsynte USAs armé med flest indianerspeidere. Etter 1876 begynte stammen gradvis å gå over til å bli jordbrukere.


== Demografi ==
Idag finnes det om lag 12 000 personer som regner seg selv som kråkeindianere. Kråkenasjonens sete ligger i Crow Agency.


== Referanser ==


== Eksterne lenker ==
(en) Crow tribe – kategori av bilder, video eller lyd på Commons
Colter’s Hell

Colter's Hell er et vulkanogent område ved Shoshone River i nærheten av Cody i den amerikanske delstaten Wyoming. Det er oppkalt etter pelsjegeren og oppdagelsesreiseren John Colter, som vinteren 1807/1808 formodentlig var den første hvite mann som kom hit. Til tider er Colter's Hell feilaktig blitt forvekslet med det området der den senere Yellowstone nasjonalparken ligger - det området ble tidligere kjent som de store vulkaners område, de kokende fossers område eller lignende. Colter's Hell ble også beskrevet med slike vendinger.Videre tidligere beskrivelser av Colter's Hell stammer fra trapperen Joseph Meek fra 1830 og fra Plenty Coups, en høvding blant absarokeeindianerne, som med sitt folk hadde slått leir ved den inaktive vulkanen rundt år 1840.
I dag er det bare dampfumaroler her, på Colters tid var det sannsynligvis geysirer.


== Eksterne lenker ==
National Park Services om Colter's Hell
Aaptos

Aaptos er en slekt i klassen  horn- og kiselsvamper av rekken svamper som er den mest primitive gruppen flercellede dyr. 


== Utbredelse ==
Slekten er utbredt i de fleste hav.


== Systematisk inndeling ==
Klassifikasjon i forhold til WoRMS 2017.

Rekke SVAMPER (Porifera) Grant, 1836
Klasse horn- og kiselsvamper (Demospongiae) Sollas, 1885
Underklasse Heteroscleromorpha Cárdenas, Pérez & Boury-Esnault, 2012
Orden Suberitida Chombard & Boury-Esnault, 1999
Familie Suberitidae Schmidt, 1870
Slekt Aaptos Gray, 1867
Aaptos aaptos Schmidt, 1864
Aaptos alphiensis Samaai & Gibbons, 2005
Aaptos bergmanni de Laubenfels, 1950
Aaptos ciliata Wilson, 1925
Aaptos conferta Kelly-Borges & Bergquist, 1994
Aaptos duchassaingi Topsent, 1889
Aaptos durissima Carter, 1882
Aaptos globosa Kelly-Borges & Bergquist, 1994
Aaptos glutinans Moraes, 2011
Aaptos hajdui Carvalho, da Silva & Pinheiro, 2013
Aaptos horrida Carter, 1886
Aaptos kanuux Lehnert, Hocevar & Stone, 2008
Aaptos laxosuberites Sollas, 1902
Aaptos niger Hoshino, 1981
Aaptos nuda Kirkpatrick, 1903
Aaptos papillata Keller, 1880
Aaptos pernucleata Carter, 1870
Aaptos potiguarensis Carvalho, da Silva & Pinheiro, 2013
Aaptos robustus Plotkin & Janussen, 2008
Aaptos rosacea Kelly-Borges & Bergquist, 1994
Aaptos simplex Lambe, 1893
Aaptos suberitoides Brøndsted, 1934
Aaptos tenta Kelly-Borges & Bergquist, 1994
Aaptos vannamei de Laubenfels, 1935
Aaptos adriatica Gray, 1867 = Aaptos aaptos Schmidt, 1864
Aaptos chromis de Laubenfels, 1954 = Aaptos suberitoides Brøndsted, 1934
Aaptos lithophaga Wiedenmayer, 1977 = Aaptos pernucleata Carter, 1870
Aaptos unispiculus Carter, 1880 = Eurypon unispiculum Carter, 1880
Slekt Tethyophaena Schmidt, 1880 = Aaptos Gray, 1867
Slekt Trachya Carter, 1870 = Aaptos Gray, 1867
Slekt Tuberella Keller, 1880 = Aaptos Gray, 1867


== Referanser ==


== Eksterne lenker ==
(en) Aaptos – oversikt og omtale av artene i WORMS-databasen 
(en) Aaptos i Global Biodiversity Information Facility 
(en) Aaptos hos ITIS 
(en) Aaptos hos NCBI 
Aaptos – detaljert informasjon på Wikispecies
Tore Gudmundsson

Tore Gudmundsson var erkebiskop av Nidaros fra 1206 til 1214. Han kalles ofte «Tore den vikværske» (fra Viken) for å skille ham fra en senere erkebiskop ved navn Tore; Tore den trøndske, som var erkebiskop fra 1227 til 1230. 
Tore Gudmundsson tok sammen med Oslo-biskopen Nikolas Arnesson initiativ til Kvitsøyforliket i 1208, et forsøk på å forlike baglerne og birkebeinerne i borgerkrigstiden i Norge. Det har også vært foreslått at Tore kan ha vært identisk med Theodoricus Monachus, forfatteren av Historien om de gamle norske kongene.


== Referanser ==
Billy Gould

William David «Billy» Gould (født 24. april 1963 i Los Angeles, California) er en amerikansk musiker og plateprodusent. Han er best kjent som bassist i Faith No More.


== Biografi ==
Gould begynte å spille bassgitar mens han gikk på Loyola High School i Los Angeles sammen med det fremtidige Faith No More-medlemmet Roddy Bottum. Hans første band, The Animated, hadde det også fremtidige Faith No More-medlemmet Chuck Mosley på keyboard. På begynnelsen av 1980-tallet flyttet han til San Francisco der han møtte Mike Bordin og Jim Martin. Der startet han bandet Faith No Man sammen med Bordin, Wade Worthington og Mike «The Man» Morris. Etter at Morris var ute av bandet og Worthington var erstattet av Bottum ble Faith No More etablert.
Gould var på 1990-tallet en del av den opprinnelige besetningen i det mexicanske grindcore-bandet Brujeria, hvor han spilte bass. Han bidro på tre albumutgivelser under pseudonymet Güero Sin Fe.
På midten av 1990-tallet begynte Gould å arbeide med plateproduksjon. I 1997 produserte han og Swans' tidligere trommeslager Roli Mosimann Faith No Mores studioalbum Album of the Year. Gould sto alene for produksjonen av albumet Sol Invictus, utgitt i 2015.Like etter at Faith No More ble oppløst startet Gould i 1999 plateselskapet Koolarrow Records. Plateselskapet utgir i hovedsak internasjonal musikk som det bosniske Dubioza kolektiv og det mexicanske Brujeria, men også amerikanske band som Flattbush.
I 2003 deltok han i supergruppen Black Diamond Brigade sammen med Knut Schreiner, Torgny Amdam, Sigurd Wongraven og Tarjei Strøm. Bak prosjektet sto Jan Erik De Lange Gullaksen og gruppen bidro med en nyinnspilling av Kiss' «Black Diamond» for Gullaksens samleplate Black Diamond.I 2011 gav han og lydartisten Jared Blum ut det eksperimentelle albumet The Talking Book. I 2012 gav han, Charles Hayward og Mads Heldtberg ut House of Hayduk. Gould bidro til soundtracket til den norske regissøren Espen J. Jörgensens dokumentar The Sequential Art i 2011 og Jörgensens EP Fugly i 2013.


== Diskografi ==
Faith No More1985 We Care a Lot
1987 Introduce Yourself
1989 The Real Thing
1991 Live at the Brixton Academy
1992 Angel Dust
1995 King for a Day… Fool for a Lifetime
1997 Album of the Year
2015 Sol InvictusBrujeria1993 Matando Güeros
1995 Raza Odiada
2000 BrujerizmoFear and the Nervous System2011 Fear and the Nervous SystemJello Biafra and the Guantanamo School of Medicine2009 Audacity of HypeHarmful2007 SevenBill Gould & Jared Blum2011 The Talking BookBill Gould & Espen J. Jörgensen2013 Fugly


== Referanser ==


== Eksterne lenker ==
(en) Billy Gould – kategori av bilder, video eller lyd på Commons 
(en) Billy Gould på Internet Movie Database 
(en) Billy Gould hos The Movie Database 
(en) Billy Gould på Apple Music 
(en) Billy Gould på Discogs 
(en) Billy Gould på MusicBrainz 
(en) Billy Gould på Encyclopaedia Metallum 
(en) Billy Gould på Spotify 
(en) Billy Gould på AllMusic 
(en) Koolarrow Records
Čiŋkajohka

Čiŋkajohka (nordsamisk) er ei elv i Hammerfest kommune i Troms og Finnmark. Den er ei sideelv til Kokelva og er 13,6 kilometer lang.
Elva har utspring nord for fjellet Fállebahvárri, som flere små bekker som samles i Čiŋkajávri. Derfra renner elva i hovedsakelig nordlig retning gjennom en vid og myrlendt dal, hvor den tar inn sideelva Bierffetjohka fra øst. Den løper sammen med Kokelva rundt syv kilometer sør for bygda Kokelv. Nedbørfeltet er uten tekniske inngrep av betydning.
Kokelvvassdraget ble i 1973 vernet mot kraftutbygging i Verneplan I for vassdrag. Vernegrunnlaget var vassdragets mange elver og vann som er viktige naturtyper i et småkupert landskap med karrig vegetasjon.


== Referanser ==
Aaptos pernucleata

Aaptos pernucleata er en art i klassen horn- og kiselsvamper av rekken svamper som er den mest primitive gruppen flercellede dyr. 


== Utbredelse ==
Arten er utbredt i Karibia og Mexicogolfen.


== Systematisk inndeling ==
Klassifikasjon i forhold til WoRMS 2017.

Rekke SVAMPER (Porifera) Grant, 1836
Klasse horn- og kiselsvamper (Demospongiae) Sollas, 1885
Underklasse Heteroscleromorpha Cárdenas, Pérez & Boury-Esnault, 2012
Orden Suberitida Chombard & Boury-Esnault, 1999
Familie Suberitidae Schmidt, 1870
Slekt Aaptos Gray, 1867
Aaptos aaptos Schmidt, 1864
Aaptos alphiensis Samaai & Gibbons, 2005
Aaptos bergmanni de Laubenfels, 1950
Aaptos ciliata Wilson, 1925
Aaptos conferta Kelly-Borges & Bergquist, 1994
Aaptos duchassaingi Topsent, 1889
Aaptos durissima Carter, 1882
Aaptos globosa Kelly-Borges & Bergquist, 1994
Aaptos glutinans Moraes, 2011
Aaptos hajdui Carvalho, da Silva & Pinheiro, 2013
Aaptos horrida Carter, 1886
Aaptos kanuux Lehnert, Hocevar & Stone, 2008
Aaptos laxosuberites Sollas, 1902
Aaptos niger Hoshino, 1981
Aaptos nuda Kirkpatrick, 1903
Aaptos papillata Keller, 1880
Aaptos pernucleata Carter, 1870
Aaptos potiguarensis Carvalho, da Silva & Pinheiro, 2013
Aaptos robustus Plotkin & Janussen, 2008
Aaptos rosacea Kelly-Borges & Bergquist, 1994
Aaptos simplex Lambe, 1893
Aaptos suberitoides Brøndsted, 1934
Aaptos tenta Kelly-Borges & Bergquist, 1994
Aaptos vannamei de Laubenfels, 1935
Aaptos adriatica Gray, 1867 = Aaptos aaptos Schmidt, 1864
Aaptos chromis de Laubenfels, 1954 = Aaptos suberitoides Brøndsted, 1934
Aaptos lithophaga Wiedenmayer, 1977 = Aaptos pernucleata Carter, 1870
Aaptos unispiculus Carter, 1880 = Eurypon unispiculum Carter, 1880
Slekt Tethyophaena Schmidt, 1880 = Aaptos Gray, 1867
Slekt Trachya Carter, 1870 = Aaptos Gray, 1867
Slekt Tuberella Keller, 1880 = Aaptos Gray, 1867


== Referanser ==


== Eksterne lenker ==
(en) Aaptos pernucleata – oversikt og omtale av artene i WORMS-databasen 
(en) Aaptos pernucleata i Global Biodiversity Information Facility